# Подешавања фигуре

Површ за подешавања слике контролише натписе, ограничења осе, размеру и општи изглед слике. Може се отворити притиском на дугме за подешавања у горњем десном углу бочне површи. Тренутна подешавања могу се сачувати као подразумевана за све нове пројекте помоћу дугмета Постави као подразумевано на дну површи.

# Натписи

За фигуру може бити постављен наслов, а за сваку осу се независно може поставити ознака. Приказују се само ознаке за осе које су тренутно у употреби. Ознаке и наслов такође се могу уредити директно на платну кликом на њих.

# Ограничења осе

Најмање и највише вредности за сваку осу могу се ручно поставити. Приказују се само ограничења за осе које су тренутно у употреби. Ако поље за ограничење оставите празно, Графици ће самостално одредити опсег на основу података. Преглед се такође у било ком тренутку може вратити како би се уклопили сви подаци помоћу радње Оптимизуј ограничења.

# Размера

За сваку осу се независно може поставити једна од следећих размера:

## Линеарно

Једнаки размаци између вредности. Подразумевана размера за већину података.

## Логаритамска (основа 10)

Размак заснован на степенима броја 10. Корисно за податке који обухватају неколико редова величине.

## Логаритамска (основа 2)

Размак заснован на степенима броја 2.

## Радијани

Цртице на оси су изражене као вишеструкости π.

## Квадратни корен

Размак заснован на квадратном корену вредности.

## Инверзна

Размак заснован на реципрокнум вредностима.

# Изглед

## Прикажи легенду

Промења видљивост легенде. Када је омогућено, положај легенде се може поставити на једно од неколико места на слици, или оставити на Самостално како би Графици изабрали најмање ометајући положај.

## Сакриј неизабране ставке

Када је омогућено, на платну се приказују само ствари које су тренутно изабране у бочној површи. Ово је корисно за фокусирање на подскуп података без брисања било чега.

## Стил

Приказује тренутно активни стил и отвара бирач стилова када се кликне. Видите за појединости о стварању и уређивању стилова.