# Пројекти

Датотека пројекта Графици чува целокупно стање вашег рада како бисте могли да је затворите и наставите тачно тамо где сте стали. Све радње пројекта доступне су у менију програма.

# Шта је сачувано

Датотека пројекта чува све из тренутне сесије: све ставке и њихове податке и подешавања изгледа, сва подешавања слике укључујући натписе, размере и ограничења оса, поставку легенде и активни стил. Потпуна историја поништавања и понављања је такође сачувана, тако да можете наставити да поништавате измене након поновног отварања пројекта. Историја прегледа је такође сачувана.

# Чување пројекта

Да бисте сачували тренутни пројекат, изаберите Сачувај пројекат… у менију програма. Ако је пројекат већ раније сачуван, Сачувај пројекат… ће прегази постојећу датотеку. Да бисте сачували копију под другим називом или на другом месту, употребите Сачувај пројекат као…

# Отварање пројекта

Да бисте отворили раније сачувани пројекат, изаберите Отвори пројекат… у менију програма и одаберите датотеку пројекта. Пројекат се отвара у тренутном прозору, замењујући све што је дотад било у њему. Да бисте истовремено радили на два пројекта, прво отворите нови прозор помоћу опције Нови пројекат, а затим тамо отворите други пројекат.

Датотеку пројекта такође можете увезти као податке у постојећи пројекат помоћу опције Додај податке из датотеке… и одабиром датотеке пројекта. Ово додаје ставке из сачуваног пројекта у тренутни, без замењевања било чега.

# Затварање пројекта

Да бисте затворили тренутни пројекат и вратили се у празно стање, изаберите Затвори пројекат у менију програма.

# Усаглашеност издања

Датотеке пројекта сачуване у старијим издањима Графица самостално се мигрисују при отварању. Пројекти сачувани у новијем неусаглашеном издању Графица не могу се отворити у старијем издању.